**கோலா தகான்** (ஆங்கிலம்: *Kuala Tahan*; மலாய்: *Kuala Tahan*; சீனம்: *瓜拉大汉*), மலேசியா, பகாங் மாநிலத்தின் ஜெராண்டுட் மாவட்டத்தில் உள்ள ஒரு சிறிய நகரம் ஆகும். இந்த நகரம், மலேசியாவில் புகழ்பெற்ற தாமான் நெகாரா தேசிய வனப்பூங்காவின் நுழைவாயிலாக விளங்குகிறது. தகான் ஆறு, தெம்பிலிங் ஆறு ஆகிய இரு ஆறுகளும் சங்கமிக்கும் இடத்தில் அமைந்து உள்ளது.

இந்த நகரம் கோலாலம்பூர் தலைநகரில் இருந்து 241 கி.மீ. தொலைவில் உள்ளது. பகாங் மாநிலத்தின் தலைநகரான குவாந்தான் நகரில் இருந்து 232 கி.மீ. தொலைவில் உள்ளது. காராக் நெடுஞ்சாலை வழியாக, மெந்தகாப் நகருக்கு வந்த பின்னர், ஜெராண்டுட் நகருக்குச் சென்று, அங்கு இருந்து கோலா தகான் நகருக்குச் செல்லலாம். கோலா தகான் நகருக்கு மிக அருகாமையில்தான் தாமான் நெகாரா தேசிய வனப்பூங்கா அமைந்து உள்ளது.

பொது
----

முதன்மைக் கட்டுரை: தாமான் நெகாரா
தாமான் நெகாரா தேசிய வனப்பூங்காவிற்கு, இந்த நகரைக் கடந்துதான் செல்ல வேண்டும். இதுதான் அந்த வனப்பூங்காவிற்கு நுழைவாயிலாகவும் அமைகின்றது. ஜெராண்டுட் நகருக்கு அருகில் இருக்கும் தெம்பிலிங் ஆறு வழியாக கோலா தகானை அடையலாம். படகுப் பயணங்கள் உள்ளன. இரண்டரை மணி நேரம் பிடிக்கும். 

கோலா தகான் நகரம் ஜெராண்டுட் நகரில் இருந்து 76 கி.மீ. தொலைவில் இருக்கிறது. சாலை வழியாகச் சென்றால் ஒன்றரை மணி நேரம் பிடிக்கும். இரவு நேரங்களில் படகுப் பயணங்கள் நடைபெறுவது இல்லை.

வரலாறு
------

கோலா தகான் நகருக்கு அருகில் கம்போங் தெரிசிக் (மலாய்: *Kg Teresik*), கம்போங் பெலேபார் (மலாய்: *Kg Belebar*), கம்போங் தெக்கா (மலாய்: *Kg Tekah*), கம்போங் பாடாங் (மலாய்: *Kg Padang*), கம்போங் தூயிட், கம்போங் செபேராங் ஆகிய கிராமங்கள் உள்ளன. *கம்போங்* என்றால் மலாய் மொழியில் கிராமம் என்று பொருள்படும். மலேசியாவில் உள்ள கிராமங்களை, *கம்போங்* என்றுதான் அழைக்கிறார்கள். 

### சுற்றுலாத் துறை

உலகின் பல பாகங்களில் இருந்தும் சுற்றுலாப் பயணிகள் இங்கு வருகை தருகின்றனர். இருபத்து நான்கு மணி நேரமும் மக்கள் நடமாட்டம் இருந்து கொண்டே இருக்கும். இந்த நகரில் வாழும் மக்கள் பெரும்பாலும் மலாய்க்காரர்கள் ஆவர். இவர்கள் சுற்றுலாத் துறையில் தீவிரமாக ஈடுபாடு காட்டி வருகின்றனர். சீனர்களும், இந்தியர்களும் சிறு கடை வியாபாரத்தில் ஈடுபட்டுள்ளனர். 

தவிர, நகரைச் சுற்றி நிறைய சிறு சிறு ரப்பர் தோட்டங்கள் உள்ளன. மத்திய கூட்டரசு அரசாங்கம் *பெல்க்ரா*, *ரிஸ்டா* எனும் ரப்பர், எண்ணெய்ப்பனை நடவுத் திட்டங்களையும் அறிமுகம் செய்துள்ளது. கணிசமான அளவிற்கு ரப்பர் உற்பத்தியும் செய்யப் படுகின்றது. நெல் விவசாயமும் நடைபெறுகின்றது.

மேற்கோள்கள்
-----------

1. ↑  The main gateway to Taman Negara, the township of Kuala Tahan, 250km northeast of KL, is the location of the national park headquarters and the pick of its visitor facilities.
2. ↑  "Located at Kuala Tahan Village (By walking distance)". 2015-01-01 அன்று மூலம் பரணிடப்பட்டது. 2014-12-20 அன்று பார்க்கப்பட்டது.
3. ↑  When it comes to adventure, Taman Negara or the National Park in Pahang, Malaysia has a lot of attraction as the park is a getaway to the exiting holiday you seek.
4. ↑  Kuala Tahan is a Malay village located at the confluence of the Tahan and Tembeling rivers.

| * பா
* உ
* தொ
 பகாங் மாநிலம் |
| --- |
| தலைநகர்: **குவாந்தான்** அரச நகரம்: **பெக்கான்** |
| மாவட்டங்கள் | 
* பெந்தோங் மாவட்டம்
* பெரா மாவட்டம்
* கேமரன்மலை மாவட்டம்
* ஜெராண்டுட் மாவட்டம்
* குவாந்தான் மாவட்டம்
* லிப்பிஸ் மாவட்டம்
* மாரான் மாவட்டம்
* பெக்கான் மாவட்டம்
* ரவுப் மாவட்டம்
* ரொம்பின் மாவட்டம்
* தெமர்லோ மாவட்டம்

 |
| நகரங்களும் சிறுநகரங்களும் | 
* பெரா
* பண்டார் முவாட்சாம் சா
* துன் அப்துல் ரசாக் நகரம்
* பத்து ஈத்தாம்
* செராத்திங்
* பெந்தா
* பெந்தோங்
* பெசெரா
* பிரிஞ்சாங்
* புக்கிட் திங்கி
* பிரேசர் மலை
* கெபேங்
* கெந்திங் மலை
* ஜெராண்டுட்
* காராக்
* கேமரன் மலை
* கெமாயான்
* கோலா கெராவ்
* கோலா லிப்பிஸ்
* கோலா பகாங்
* கோலா ரொம்பின்
* கோலா தகான்
* கோலா தெம்பிலிங்
* லஞ்சாங்
* மாரான்
* மெங்காராக்
* மெந்தகாப்
* மெராப்போ
* பெக்கான்
* ரவுப்
* ரிங்லெட்
* சுங்கை லெம்பிங்
* தானா ராத்தா
* தெலுக் செம்படாக்
* தெமர்லோ
* திரியாங்
* திரிங்காப்

 |
| புது நகரங்கள் | 
* பண்டார் பாரு செண்டோர்
* பண்டார் டாமன்சாரா குவாந்தான்
* பண்டார் இந்திரா மக்கோத்தா
* பண்டார் புத்ரா குவாந்தான்
* கோ தோங் ஜெயா

 |
| கிராமங்கள் | 
* செராத்திங்
* பெல்டா நியூசிலாந்து
* ஜண்டா பாயிக்
* ஸ்ரீ ஜெயா
* பெல்டா கோத்தா கெலாங்கி 2
* உலு செக்கா

 |
| தீவுகள் | 
* தியோமான் தீவு
* செகாட் தீவு

 |
| ஆறுகள் | 
* எண்டாவ் ஆறு
* ஜெலாய் ஆறு
* குவாந்தான் ஆறு
* பகாங் ஆறு
* ரொம்பின் ஆறு
* தகான் ஆறு
* தெம்பிலிங் ஆறு

 |
| ஏரிகள் | 
* பெரா ஏரி
* சினி ஏரி

 |
| மலைகள் | 
* இராவ் மலை
* நுவாங் மலை
* தகான் மலை
* பெனோம் மலை

 |
| கடற்கரைகள் | 
* பத்து ஈத்தாம்
* செராத்திங்
* தெலுக் செம்படாக்
* குவாந்தான்
* கோலா ரொம்பின்

 |